Hendrik Pekeler
<s>Hendrik Pekeler (Itzehoe, 2. srpnja 1991.) je njemački rukometaš i reprezentativac.</s><s>Pekeler igra na poziciji pivota, a trenutno je član THW Kiela.</s>

<s>Rukometom se počeo baviti 2002. godine, a 2008. godine je potpisao četverogodišnji ugovor s THW Kielom.</s><s>Međutim, kako je bio maloljetan, od 2008. do 2009. je igrao za drugoligašku momčad TSV Altenholza, da bi narednu sezonu debitirao za seniorsku momčad Kiela, s kojom je osvojio njemačko prvenstvo i Ligu prvaka.</s><s>U Kielu se zadržao samo jednu sezonu, nakon čega je, zbog slabe minutaže, prešao prvo u Bergischer HC, a onda u TBV Lemgo, prije nego je potpisao za Rhein-Neckar Löwen, s kojim je osvojio dva naslova prvaka Njemačke i dva nacionalna kupa.</s><s>Od 2018. godine ponovo igra za THW Kiel.</s>

<s>Za seniorsku reprezentaciju Njemačke debitirao je 2012. godine protiv Islanda, nakon godina igranja za mlađe uzraste.</s><s>S reprezentacijom je 2016. godine postao europski prvak, a iste godine je osvojio i brončanu medalju na Olimpijskim igrama.</s><s>Na Euru 2020. godine izabran je za najboljeg obrambenog igrača turnira.</s>

<s>Vanjske veze</s>

<s>Pekelers Porträt des THW Kiel
 Porträt auf der Webseite des deutschen Handballbundes</s>

<s>Njemački rukometaši
Europski prvaci u rukometu</s>

